Só lyk vooruitsig op beurtkrag dié naweek(Argieffoto: pixabay) Dis nóg ŉ naweek in die donker. Eskom het Vrydagaand gesê fase 2-beurtkrag word Saterdag en Sondag in werking gestel. “Dit word gedoen om die noodopwekkingsreserwes aan te vul wat die afgelope week uitgeput is sodat daar vir die komende week voorberei kan word. “Die stelsel is steeds onbetroubaar en kwesbaar,” het Eskom gesê. Altesaam 11 090MW is weens onbeplande instandhoudingswerk vir die netwerk verlore, terwyl 5 371MW weens beplande instandhoudingswerk uit die netwerk gehaal moes word. Eskom sê sy spanne werk sonder ophou om soveel as moontlik opwekkingseenhede weer in diens te stel. Die kragvoorsiener het oudergewoonte ŉ beroep op verbruikers gedoen om elektrisiteit spaarsaam te gebruik.